R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA
H O T Ă R Â R E A                                                                                                                                                                                                                  

privind majorarea taxei speciale de salubrizare pentru serviciile de salubritate prestate beneficiarilor fără contract.
Analizând temeiurile juridice, respectiv:

a) art. 26, alin. (1), litera c), alin. (3) și alin. (8), litera a) din Legea nr. 101/2006 a Serviciului de salubrizare al localității, republicată cu modificările și completările ulterioare;
b) O.U.G. 92/2021 privind regimul deșeurilor, cu modificările și completările ulterioare;

c) art. 129, alin. (2), litera b) și alin. (4), litera (c) din O.U.G. nr. 57/2019 privind Codul administrativ, cu modificările și completările ulterioare.

Ținând cont de:

a) referatul de aprobare nr. 11.195/2022 al Primarului orașului Deta, în calitatea sa de iniţiator;
b) raportul nr. 11.196/2022 al Serviciului Buget, contabilitate, finanțe, impozite și taxe, din cadrul Aparatului de specialitate al Primarului orașului Deta, prin care se propune stabilirea taxei speciale de salubrizare pentru serviciile de salubritate;
c) avizul consultativ al Comisiei Economice a Consiliului local.
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.
Consiliul local al orașului Deta adoptă prezenta hotărâre:
Art. 1 - Se stabilește taxă specială de salubrizare pentru serviciile de salubritate prestate beneficiarilor fără contract, începând cu data de 1 ianuarie 2023, după cum urmează:
a) Colectarea separată și transportul separat al deșeurilor menajere de la populația din mediul urban – 20,00 lei/persoană/lună (TVA inclus);
b) Colectarea separată și transportul separat al deșeurilor menajere de la populația din mediul rural – 9,00 lei/persoană/lună (TVA inclus);
c) Colectarea separată și transportul separat al deșeurilor similare de la operatorii economici și instituțiile publice – 432,28 lei/tonă (exclusiv TVA).

d) Pentru imobilele nelocuite din mediul urban și rural (impunere din oficiu, în urma identificării acestora) - 5,00 lei/imobil/lună (TVA inclus).
Art. 2 - Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului - Judeţul Timiş;

- Primarului oraşului Deta;

- Compartimentului Administraţie publică locală, protocol;

- Serviciului Buget, contabilitate, finanțe, impozite și taxe;

- A.D.I.D. Timiș;
- prin afișare și publicare pe site-ul www.detatm.ro – Monitorul oficial local.

